Ingalill

Ingalill on ruotsalainen naisen etunimi. Se voidaan tulkita Inga-nimen  deminutiivimuodoksi (’Inga pieni’) tai nimien Inga ja Lill yhdistelmäksi. Nimestä on käytetty myös kirjoitusasua Inga-Lill.

Ruotsissa nimen teki tunnetuksi Gustaf Fröding runoelmallaan ”Ingalill” (1891). Ristimänimenä Ingalill esiintyi ensimmäisen kerran vuonna 1896.

Digi- ja väestötietoviraston mukaan Suomessa on vuoteen 2020 mennessä tilastoitu 449 Ingalill-nimistä naista. Nimeä on annettu varsinkin 1920–1940-luvuilla syntyneille suomenruotsalaisille.

Nimipäivät
Ingalill viettää nimipäivää suomenruotsalaisessa almanakassa 20. kesäkuuta ja Ruotsin almanakassa 25. lokakuuta.

Lähteet

Etunimet